**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊՐՈԲԱՑԻԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Պրոբացիայի մասին» 2016 թվականի մայիսի 17-ի ՀՕ-48-Ն օրենքի (այսուհետ՝ Օրենք) 1-ին հոդվածի 1-ին մասից հանել «, ինչպես նաև պրոբացիայի պետական ծառայության (այսուհետ` Պրոբացիայի ծառայության) գործունեության» բառերը:

**Հոդված 2.** Օրենքի 1-ին գլխում լրացնել նոր՝ 1.1-ին հոդված՝ հետևյալ բովանդակությամբ.

«**Հոդված 1.1. Պրոբացիա իրականացնող մարմինը**

1. Հայաստանի Հանրապետությունում պրոբացիա իրականացնում է պրոբացիայի պետական ծառայությունը (այսուհետ` Պրոբացիայի ծառայություն):

2. Պրոբացիայի ծառայության խնդիրները, կազմակերպման և գործունեության հիմունքները, պրոբացիայի ծառայության՝ որպես պետական ծառայության առանձին տեսակի առանձնահատկությունները, ինչպես նաև պրոբացիայի ծառայության լիազորությունները սահմանվում են «Պրոբացիայի ծառայության մասին» Հայաստանի Հանրապետության օրենքով, սույն օրենքով և այլ իրավական ակտերով:»:

**Հոդված 3.** Օրենքի 2-րդ հոդվածի 1-ին մասում «Քաղաքացիական» բառը փոխարինել «Պրոբացիայի» բառով:

**Հոդված 4.** Օրենքի 3-րդ հոդվածի 1-ին մասի 4-րդ կետում «քաղաքացիական» բառը փոխարինել «հանրային» բառով, ինչպես նաև նույն կետից հանել «պաշտոնների անվանացանկով նախատեսված» բառերը:

**Հոդված 5.** Օրենքի 4-րդ հոդվածում՝

1) վերնագիրը շարադրել նոր խմբագրությամբ՝ հետևյալ բովանդակությամբ.

«**Հոդված 4. Պրոբացիայի նպատակները**».

2) 2-րդ մասը ուժը կորցրած ճանաչել:

**Հոդված 6.** Օրենքի 15-րդ գլխի վերնագրում «ԾԱՌԱՅՈՒԹՅՈՒՆԸ» բառը փոխարինել «ԿԱՄԱՎՈՐԸ» բառով, ինչպես նաև ուժը կորցրած ճանաչել 52-56-րդ հոդվածները:

**Հոդված 7.** Սույն օրենքն ուժի մեջ է մտնում 2023 թվականի հունվարի 1-ից։

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայության մասին» 2018 թվականի մարտի 29-ի ՀՕ-206-Ն օրենքի (այսուհետ՝ Օրենք) 3-րդ հոդվածի 3-րդ մասում «քրեակատարողական ծառայությունը,» բառերից հետո լրացնել «պրոբացիայի ծառայությունը,» բառերը։

**Հոդված 2.** Օրենքի 34-րդ հոդվածի 1-ին և 3-րդ մասերում «քրեակատարողական,» բառից հետո լրացնել «պրոբացիայի» բառը։

**Հոդված 3.** Սույն օրենքն ուժի մեջ է մտնում 2023 թվականի հունվարի 1-ից։

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» 2013 թվականի մարտի 12-ի ՀՕ-157-Ն օրենքի (այսուհետ՝ Օրենք) 2-րդ հոդվածի 1-ին մասի 1-ին կետի «ե)» ենթակետում «քրեակատարողական ծառայության» բառերից հետո լրացնել «, պրոբացիայի ծառայաության» բառերը։

**Հոդված 2.** Օրենքի 3-րդ հոդվածի 1-ին մասի 2-րդ կետի «ա)» ենթակետում «քրեակատարողական» բառից հետո լրացնել «, պրոբացիայի,» բառը։

**Հոդված 3.** Օրենքի 6-րդ հոդվածի 5-րդ մասում «քրեակատարողական ծառայության» բառերից հետո լրացնել «պրոբացիայի ծառայության» բառերը։

**Հոդված 4․** Օրենքի 8-րդ հոդվածի 3-րդ մասում «քրեակատարողական» բառից հետո լրացնել «, պրոբացիայի» բառը, իսկ 5-րդ մասում «քրեակատարողական ծառայության» բառերից հետո լրացնել «պրոբացիայի ծառայության» բառերը։

**Հոդված 5.** Օրենքի 4-րդ գլխում «քրեակատարողական» բառից հետո լրացնել «, ՊՐՈԲԱՑԻԱՅԻ» բառը։

**Հոդված 6․** Օրենքի 16-րդ հոդվածում «քրեակատարողական» բառերից հետո լրացնել «, պրոբացիայի» բառերը։

**Հոդված 7.** Օրենքի 19-րդ հոդվածի 7-րդ, 8-րդ և 9-րդ մասերում «քրեակատարողական» բառերից հետո լրացնել «, պրոբացիայի» բառերը։

**Հոդված 8․** Օրենքի 23-րդ և 24-րդ հոդվածների վերնագրերում և 1-ին մասերում «քրեակատարողական» բառերից հետո լրացնել «, պրոբացիայի» բառերը։

**Հոդված 9.** Օրենքի 25-րդ հոդվածի վերնագրում «քրեակատարողական» բառից հետո լրացնել «, պրոբացիայի» բառը։

**Հոդված 10.** Օրենքի Հավելվածի 1-ի աղյուսակում.

1) «Քրեակատարողական ծառայության պետ» տողից հետո լրացնել հետևյալ բովանդակությամբ նոր տողը.

|  |  |
| --- | --- |
| «Պրոբացիայի ծառայության պետ | 10.00». |

2) «Քրեակատարողական ծառայության պետի առաջին տեղակալ» բառերից հետո լրացնել հետևյալ բովանդակությամբ նոր տողը.

|  |  |
| --- | --- |
| «Պրոբացիայի ծառայության պետի տեղակալ | 8․50»։ |

**Հոդված 11.** Օրենքի Հավելված 7-ում «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ԾԱՌԱՅՈՒԹՅՈՒՆ» վերնագրով աղյուսակից հետո լրացնել «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՊՐՈԲԱՑԻԱՅԻ ԾԱՌԱՅՈՒԹՅՈՒՆ» վերնագրով նոր աղյուսակ.

|  |  |  |  |  |  |  |
| --- | --- | --- | --- | --- | --- | --- |
| Աշխատա­վարձի մակարդա­կները | Հիմնական աշխատավարձի բնականոն աճ | 1 | 2 | 3 | 4 | 5 |
|  | | Պրոբա­­  ցիայի ծառայող | Պրոբա-  ցիայի  առաջատար ծառայող | Գլխավոր  մասնագետ | Ստորաբաժանման պետի  տեղակալ | Ստորաբաժանման պետ |
| 11 | Աճ չկա | 3.64 | 4.40 | 5.49 | 6.49 | 7.07 |
| 10 | Երեք տարին մեկ | 3.53 | 4.27 | 5.34 | 6.29 | 6.89 |
| 9 | 3.42 | 4.13 | 5.17 | 6.09 | 6.67 |
| 8 | 3.31 | 4.01 | 5.01 | 5.89 | 6.47 |
| 7 | Երկու տարին մեկ | 3.21 | 3.88 | 4.85 | 5.71 | 6.29 |
| 6 | 3.11 | 3.76 | 4.70 | 5.52 | 6.13 |
| 5 | 3.02 | 3.64 | 4.55 | 5.35 | 5,96 |
| 4 | Յուրաքանչյուր տարի | 2.92 | 3.53 | 4.41 | 5.18 | 5.79 |
| 3 | 2.83 | 3.42 | 4.27 | 5.01 | 5.66 |
| 2 | 2.75 | 3.31 | 4.14 | 4.85 | 5.5 |
| 1 | 2.66 | 3.21 | 4.01 | 4.70 | 5.35 |

**Հոդված 12.** Սույն օրենքն ուժի մեջ է մտնում 2023 թվականի հունվարի 1-ից։

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ԿԵՆՍԱԹՈՇԱԿՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական կենսաթոշակների մասին» 2010 թվականի դեկտեմբերի 22-ի ՀՕ-243-Ն օրենքի (այսուհետ՝ Օրենք) 17-րդ հոդվածի 1-ին մասի 3-րդ կետում «քրեակատարողական ծառայողը» բառերից հետո լրացնել «, պրոբացիայի ծառայողը» բառերը։

**Հոդված 2․** Օրենքի 18-րդ հոդվածի 1-ին մասի «քրեակատարողական» բառից հետո լրացնել «, պրոբացիայի» բառը։

**Հոդված 3․** Օրենքի 31-րդ հոդվածի 1-ին մասի 1-ին կետում «քրեակատարողական ծառայողի» բառերից հետո լրացնել «, պրոբացիայի ծառայողի» բառերը։

**Հոդված 4․** Օրենքի 41-րդ հոդվածի 1-ին մասի 5-րդ կետում և 3-րդ մասի 6-րդ կետում «քրեակատարողական ծառայողի» բառերից հետո լրացնել «, պրոբացիայի ծառայողի» բառերը։

**Հոդված 5.** Սույն օրենքն ուժի մեջ է մտնում 2023 թվականի հունվարի 1-ից։